laion/Wikipedia-Exotic huggingface dataset:
מדיטציית חושך

מדיטציית חושך היא משפחה של טכניקות מדיטציה שבמהלכן מתרגל האדם מגע עם חשכה או עם צללים. ישנן מספר דעות לגבי מקורותיהם של תרגולי החושך. באסכולת הנינגמפה (Nyingmapa) של הבודהיזם הטיבטי ישנה מסורת של תרגולי חושך באמצעות שהות של ימים ואפילו שבועות בתוך מערות או חדרים חשוכים. גיבור ספרו של קרלוס קסטנדה, דון חואן, מציע טכניקה המתבססת על מעקב אחרי צללים. הטכניקות של דון חואן מיוחסות למסורת אינדיאנית עתיקה באזור מקסיקו שייתכן ואף קדמו לבודהיזם הטיבטי. יש מי שטוען שמקור השיטה הוא דווקא יהודי על פי הפסוק כי אשב בחושך, ה' אור לי (מיכה ז') אושו מציע מספר דרכים וטכניקות לתרגל מדיטציית חושך. הגישה הגלובלית - אינה מחייבת תרגול ספציפי - אבל המתרגל אמור לחיות במשך שבוע שלם ללא תאורה מלאכותית. הגישה המתודית כוללת שלושה תרגולים הדרגתיים: ישיבת חושך - ישיבה דוממת בחשיכה מוחלטת במשך שעה לפחות. שהיית חושך - התמקדות בתחושת החושך בזמן שכיבה. נשיאת חושך - טכניקת "שוק"הכוללת ריכוז בחושך המוכל באדם. הערה: בשיטה המתודית לא ניתן לתרגל את השלבים המתקדמים לפני התנסות של מספר חודשים בשלב הראשון הגישה של התרגול ההפוך הכוללת ריכוז בחשיכה שנוצרת עקב עצימת עיניים ושחרור החשיכה הזו אל האור. מתרגלים מנוסים בטכניקת חושך יכולים גם לעקוב אחרי צללים באור יום מלא, הטכניקה הזו, כנראה מקורה בכישוף הילידים האמריקאים. העיקרון המנחה מאחורי המקור הבודהיסטי של הטכניקה הוא אלחוש. הכוונה הייתה ליצור חלל תרגול נעדר גירויים שיתאים להתמרה של התת-מודע. ניתן לומר שבאופן הזה מדיטציית חושך מהווה שכלול לויפאסנה המסורתית. בגישה המודרנית לתרגולי חושך, ניתנה חשיבות גם לתהליך זיהום האור שמהווה, על פי התאוריה, עומס נפשי נוסף המודחק בתת-ההכרה. תרגול החושך מאפשר לאדם להשתחרר מהלחצים הפסיכופיזיים הנגרמים לו על ידי תאורה מלאכותית. טכניקות שוק הן טכניקות מדיטציה המבוצעות תוך כדי פעילות יומיומית
יחסי ארמניה–הולנד

יחסי ארמניה–הולנד הם יחסי החוץ בין ארמניה להולנד. שתי המדינות חברות מלאות במועצת אירופה ובאו"ם. הקשר הבולט הראשון בין המדינות היה במאה הרביעית, כאשר סנט סרוואס, בישוף יליד ארמניה הפך לקדוש הפטרון של מאסטריכט והעיירות שינדל וגרימברגן. לקהילה הארמנית יש כבר זמן רב מקום בהולנד. שתי המדינות כוננו יחסים דיפלומטיים ב-30 בינואר 1992. בשנת 2011 פתחה ארמניה שגרירות בהאג. בהולנד מתגוררים בין 12,000 ל-20,000 אנשים ממוצא ארמני. הולנד הכירה ברצח העם הארמני בשנת 2004. על פי השירות הסטטיסטי הלאומי בארמניה, מחזור סחר החוץ בין ארמניה להולנד בינואר-דצמבר 2016 הסתכם ב-79.4 מיליון דולר, וצמח ב-3.4% באותה השנה. הולנד מייבאת כמויות קטנות של מוצרים מיוצרים או מעובדים מארמניה ומייצאת כמויות קטנות של מכונות וציוד תחבורה. בשנת 2020 הסתכם הסחר בין המדינות ב-126.7522 מיליון דולר. הייצוא מארמניה להולנד הסתכם ב-97.3286 מיליון דולר, ואילו היבוא מהולנד לארמניה הסתכם ב-29.4236 מיליון דולר. ארמניה מחזיקה בהולנד שגרירות בהאג וקונסוליית כבוד בהילברסום. הולנד מחזיקה בארמניה שגרירות בירוואן. מדיה וקבצים בנושא יחסי ארמניה–הולנד בוויקישיתוף יחסי ארמניה–הולנד, באתר משרד החוץ ההולנדי יחסי ארמניה–הולנד, באתר משרד החוץ ההולנדי הולנד וארמניה, באתר משרד החוץ הארמני
המצעד השווייצרי

המצעד השווייצרי (בגרמנית: Schweizer Hitparade) הם מצעדי המכירות המוזיקליים העיקריים של שווייץ. במצעדים מדורגים הסינגלים והאלבומים הנמכרים ביותר בסוגות המוזיקליות השונות בשווייץ. המצעדים השווייצרים כוללים את: מצעד 75 הסינגלים (מפורסם מאז 1968) מצעד 100 האלבומים (מפורסם מאז סוף 1983) מצעד 25 אלבומי האוסף מצעד 30 שירי האירפליי מאז 2010 הוקמו מטעם מדיה קונטרול, שני מצעדים המבוססים על נתונים מחבל רומנדי בשווייץ – חבל דוברי הצרפתית במערב המדינה: מצעד 20 הסינגלים של רומנדי מצעד 50 האלבומים של רומנדי שני המצעדים מתעדכנים מדי שבוע בימי ראשון, ומפורסמים בפומבי בבוקר של יום רביעי הקודם לו. lescharts.ch - Les charts de la Suisse Romande, lescharts.ch
מצעד 20 העליונים הרשמי של לבנון

המצעד הלבנוני (בערבית: لائحة أفضل 20 أغنية في لبنان) הם מצעדי המכירות המוזיקליים העיקריים של לבנון. במצעדים מדורגים הסינגלים והאלבומים הנמכרים ביותר בסוגות המוזיקליות השונות בלבנון מדי שבוע. דירוג הסינגלים נקבע על פי כמות הפעמים שהושמע השיר בתחנות הרדיו הלבנוניות, בעוד שדירוג האלבומים נקבע לפי מכירותם. המצעד הלבנוני הוקם על ידי ג'ון סעד, אישיות טלוויזיה ורדיו לבנונית. המצעד מופץ בחמשת כלי התקשורת הגדולים בלבנון. אתר האינטרנט הרשמי של מצעד 20 העליונים הרשמי של לבנון (באנגלית) ערך זה הוא קצרמר בנושא לבנון. אתם מוזמנים לתרום לוויקיפדיה ולהרחיב אותו.
רמת ארול

רמת ארול (באנגלית: Erul Heights; בבולגרית: Ерулски възвишения) היא רמה בחצי האי טריניטי, שבחצי האי האנטארקטי, בארץ גרהאם שבאנטארקטיקה. שיא גובהה של הרמה 1,092 מטרים מעל פני הים (בפסגת גיגן). הרמה גובלת בקרחון ראסל המזרחי, שמדרום לה; ובהדום הקרח קונו, שמצפון לה. אורכה של הרמה 8 קילומטרים, החל ממעבר בנץ, לכיוון מזרח- דרום-מזרח לכיוון מפרצון סמוקיניה. הרמה מתנשאת מעל תעלת הנסיך גוסטב, וים ודל, שמדרום מזרח לה. הרמה מופתה על ידי סוקרים גרמנים ובריטיים בשנת 1996. הרמה נקראת על שם היישוב ארול שבמערב בולגריה. השם אומץ רשמית ב-6 בדצמבר 2010. הגאזט האנטארקטי הבולגרי (בבולגרית) רמת ארול באתר הגאזט האנטארקטי של ממשלת אוסטרליה רמת ארול באתר הגאזט האנטארקטי המשווה SCAR של ממשלת אוסטרליה מפת אזור רמת ארול, ותצלום לוויין של אזור הרמה תצלום לוויין של אזור הרמה, תוך סימון אתרים נוספים באזור באתר copernix גאזט השמות האנטארקטיים של בולגריה מידע היסטורי וגאוגרפי הגאזט האנטארקטי הבולגרי (בבולגרית)
ורנר האהן

ורנר האהן (בהולנדית: Warner Lloyd Hahn; נולד ב-15 ביוני 1992) הוא כדורגלן סורינאמי, המשחק בעמדת השוער בהמארבי. האהן התחיל את הקריירה שלו בקבוצת הילדים של אלכסנדריה 66, ממנה עבר לספרטה רוטרדם ובגיל 16 הצטרף לאקדמיה של אייאקס. בקיץ 2009, האהן חתם לשלוש שנים בקבוצה הבוגרת, אך מעולם לא זכה להכלל בסגל הקבוצה הבוגרת ועם תום החוזה שוחרר מהמועדון. בקיץ 2012, האהן התאמן בנאק ברדה, אך חתם לשנתיים בדורדרכט מהליגה ההולנדית השנייה. ב-10 באוגוסט, האהן ערך את הופעת הבכורה שלו בקבוצה בתיקו 1-1 נגד אמן. בפברואר 2013, נפצע בכתף ונעדר כחודשיים מהמגרשים. היכולת הטובה שגילה האהן בתחילת עונת 2013/2014, הוא זכה להתעניינות באוטרכט, דן האג, סלטיק וניוקאסל יונייטד. בדצמבר 2013, האהן חתם לשלוש שנים בפיינורד והוא הצטרף אליה עם סיום העונה. ב-1 בספטמבר 2014, הושאל לזוולה. ב-13 בספטמבר, האהן ערך את הופעת הבכורה שלו בקבוצה, בניצחון 1–3 נגד פ.ס.וו. איינדהובן. האהן, נבחר לשחקן העונה של האוהדים. בסיום העונה, האהן חזר לפיינורד כשוער שני. בינואר 2016, האהן חתם על חוזה לשלוש וחצי שנים במועדון. כעבור כמה שבועות, קרע את הרצועה הצולבת במהלך משחק נגד צעירי פיינורד. ב-21 בדצמבר 2016, האהן הושאל לאקסלסיור רוטרדם, עד לסיום העונה. ב-12 ביוני 2017, האהן חתם לשלוש שנים בהירנפיין, במקומו של ארווין מולדר, שעשה את הדרך ההפוכה. ב-13 באוגוסט, האהן ערך את הופעת הבכורה שלו בקבוצה במשחק הליגה נגד חרונינגן אך הוחלף כעבור 9 דקות, עקב פציעה. בנובמבר, חזר לשער הירנפיין אך בדצמבר ירד לספסל וסיים את העונה עם 9 הופעות בלבד. בעונת 2018/2019, האהן חזר להרכב הירנפיין ושיחק בכל משחקי הקבוצה. בינואר 2020, איבד את מקומו בהרכ בשנית ובסיום העונה עזב את הירנפיין. את עונת 2020/2021, האהן התחיל כשחקן וחפשי וב-29 בדצמבר 2020, חתם באנדרלכט מליגת העל הבלגית עד לסיום העונה. ב-9 בפברואר 2022 האהן חתם בגטבורג מליגת העל השוודית. לקראת עונת 2023 חתם בקיוטו סאנגה מליגת העל היפנית, במדיה לא זכה לדקות משחק. ב-17 ביולי 2024 חתם בהמארבי מליגת העל השוודית. האהן הוא בן להורים ממוצא סורינאמי ואף מחזיק בדרכון סורינאמי ומשום כך רשאי לייצג את שתי הנבחרות. בצעירותו, האהן שיחק בכל הנבחרות הצעירות של הולנד. בשנת 2020, בוטל החוק הסורינאמי, שאסר על שחקנים עם דרכון כפול לשחק בנבחרת, דבר שאפשר להאהן לייצג את סורינאם. ב-25 במרץ 2021, האהן ערך את הופעת הבכורה שלו בנבחרת בניצחון 0–3 נגד איי קיימן במסגרת מוקדמות מונדיאל 2022. מדיה וקבצים בנושא ורנר האהן בוויקישיתוף ורנר האהן, ברשת החברתית אינסטגרם ורנר האהן, באתר Transfermarkt ורנר האהן, באתר Soccerway ורנר האהן, באתר WorldFootball.net ורנר האהן, באתר National Football Teams ורנר האהן, באתר FootballDatabase.eu
גאינאקס

גאינאקס (ביפנית: 株式会社ガイナックス) הוא אולפן אנימציה יפני, שנוסד בשנת 1984. הפקות בולטות לאורך השנים כוללות בין היתר את נאון ג'נסיס אוונגליון, Royal Space Force (אנ')‏, Gunbuster (אנ'),‏Nadia: The Secret of Blue Water (אנ')‏, Kare Kano (אנ')‏, FLCL (אנ')‏, Magical Shopping Arcade Abenobashi (אנ')‏, ו-Gurren Lagann (אנ') אשר זכו לשבחי הביקורת ולהצלחה מסחרית רבה. הזיכיון של אוונגליון לבדו גרף לאורך השנים מעל ל-150 מיליארד ין (כ-1.2 מיליארד דולרים). עד שהחברה הייתה פיתחה את נאון ג'נסיס אוונגליון הייתה החברה מעורבת בעיקר ביצירת סדרות מקוריות, אך בעקבות ההצלחה לה זכה נאון ג'נסיס אוונגליון החל האולפן להתמקד בפיתוח יותר ויותר עיבודי אנימה לסדרות מאנגה כמו Kare Kano (אנ') ו-Mahoromatic (אנ'). הסדרות שמופקות על ידי החברה בדרך כלל מאופיינות בטוויסט שנוי במחלוקת בסיום הסדרה. מטה החברה ממוקם כיום בעיר קוגניי (אנ') אשר נמצאת באזור המטרופולין של טוקיו. מדיה וקבצים בנושא גאינאקס בוויקישיתוף אתר האינטרנט הרשמי של גאינאקס גאינאקס, ברשת החברתית פייסבוק גאינאקס, ברשת החברתית אקס (טוויטר) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סאן רייז

סאן רייז (ביפנית: 株式会社サンライズ) הוא אולפן אנימציה יפני, שנוסד בשנת 1972. מטה החברה ממוקם כיום ברובע סוגינאמי שבטוקיו. הפקות בולטות לאורך השנים כוללות בין היתר את גנדאם, קאובוי ביבופ, קוד גיאס ואינויאשה. לאורך השנים החברה הייתה מעורבת בעיקר ביצירת סדרות וסרטים מקוריים. לאולפני סאן רייז גם חברת בת (סאן רייז אינטראקטיב) אשר ממוקדת בפיתוח משחקי הווידאו של זיכיונות האולפן. בשנת 2007 חלק מעובדי החברה פרשו ממנה והקימו "ברידג'". אתר האינטרנט הרשמי של סאן רייז (ביפנית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי בהוטן–טורקיה

יחסי בהוטן–טורקיה הם יחסי החוץ בין בהוטן לטורקיה. בריטניה הגדולה ניהלה את ענייני החוץ של בהוטן בין השנים 1865–1947. מכאן ואילך שמרה בהוטן על ניתוק ובידוד מדיני, והודו, איתה ניהלה בהוטן יחסים דיפלומטיים רשמיים מאז 1949, ניהלה עבורה את יחסי החוץ. בהוטן לא קיימה יחסים דיפלומטיים רשמיים עם טורקיה עד 2012 בגלל המחסור בכוח דיפלומטי. בהוטן וטורקיה שמרו, עם זאת, על קשר בלתי פורמלי דרך שגרירויות בהוטן וטורקיה בניו דלהי. באמצעות הקלה טורקית, ESCAP - בתיאום עם UNCTAD ו-UNDP - העניקה את המעמד המיוחד של "המדינות הפחות מפותחות ביבשה" לבהוטן יחד עם אפגניסטן, לאוס, מונגוליה ונפאל. למרות התחייבות הסיוע ההתפתחותי של טורקיה, בהוטן סירבה להשתתף בתוכנית פיתוח זו. בעקבות סיוע טורקי של 10 מיליון דולר לבהוטן בתגובה להרס שגרם הציקלון עילה במאי 2009, ביססו סוף סוף בהוטן וטורקיה יחסים דיפלומטיים רשמיים בשנת 2012. היקף הסחר בין שתי המדינות עמד על 1.58 מיליון דולר בשנת 2018 (ייצוא / יבוא טורקי: 0.1 / 1.48 מיליון דולר). Savada, Andrea Matles, ed. (1993). Nepal and Bhutan: Country Studies (3rd ed.). Washington, D.C.: Federal Research Division, Library of Congress. p. 329. ISBN 0-8444-0777-1. OCLC 27429416.{{cite book}}: תחזוקה - ציטוט: postscript (link) "Economic Development and Social Changes in Bhutan." pp. 82-99 in Urmila Phadnis, S.D. Muni, and Kalim Bahadur (eds.), Domestic Conflicts in South Asia. New Delhi: South Asian Publishers, 1986. "India's Aid to Bhutan," South Asian Studies [Jaipur, India], 18, No. 1, January-June 1983, pp. 75-84. "Kingdom of Bhutan," Current World Leaders, 33, No. 1, February 2018, p. 16. "Economic Relations between Turkey and Bhutan". Ministry of Foreign Affairs of Turkey.
אילן בוארון

אילן בוארון (נולד ב-3 במאי 1972) הוא כדורגלן עבר ישראלי ששיחק בעמדת המגן השמאלי. בוארון התחיל את הקריירה שלו במחלקת הנוער של מכבי נתניה ובגיל 16 הצטרף לקבוצה הבוגרת. ביולי 1995, בוארון חתם בהפועל פתח תקווה. ב-8 ביולי, בוארון ערך את הופעת הבכורה שלו בקבוצה בהפסד 2-0 לטירול אינסברוק במסגרת גביע האינטרטוטו, בה גם הורחק. ב-1 בפברואר 1997, הבקיע שער עצמי בניצחון 1-3 נגד הפועל ירושלים. ב-14 במרץ 1998, בוארון הבקיע את שער הבכורה שלו בקבוצה, בהפסד 4-2 נגד בית"ר ירושלים. בקיץ 2001, בוארון חתם בהפועל חיפה, וכעבור שנה חזר לנתניה. בהמשך הקריירה שיחק בהכח מכבי רמת גן (בהמשך התאחדה עם מכבי רמת עמידר להכח עמידר רמת גן), הפועל באר שבע והפועל רמת השרון, בה סיים את הקריירה. הפועל חיפה גביע הטוטו: 2000/2001 אילן בוארון, באתר Transfermarkt אילן בוארון, באתר FootballDatabase.eu פרופיל, באתר מוזיאון הפועל פתח תקווה
יחסי המלדיביים–טורקיה

יחסי המלדיביים–טורקיה הם יחסי החוץ בין האיים המלדיביים וטורקיה. היחסים הדיפלומטיים בין המדינות כוננו בשנת 1979. בין שתי המדינות יש יחסים טובים, בעיקר בתחומי התיירות וההגנה, תוך שהם מקיימות שיתוף פעולה הדוק בפלטפורמות בינלאומיות, כולל האו"ם והארגון לשיתוף פעולה אסלאמי (OIC). האיים המלדיביים נהנו מסיוע שהעניקה טורקיה, במיוחד בעקבות רעידת האדמה והצונאמי באוקיינוס ההודי בשנת 2004. בשנת 2019, בביקורו של השר לענייני פנים במלדיביים, אימרן עבדאללה באנקרה, נשבעה טורקיה לסייע ברפורמת הכלא במלדיביים. הביקור הרשמי הראשון מטורקיה באיים המלדיביים מאז כינון היחסים הדיפלומטיים היה ב-9 בפברואר 2005, אז ביקר ראש הממשלה רג'פ טאיפ ארדואן באיים המלדיביים בעקבות רעידת האדמה ואסון הצונאמי בדרום מזרח אסיה ב-26 בדצמבר 2004. ביקורו של שר החוץ המלדיבי עבדוללה שהיד בטורקיה בתאריכים 15–21 באפריל 2008, היה הביקור הרשמי הראשון של האיים המלדיביים בטורקיה. היקף הסחר בין שתי המדינות עמד על 39.6 מיליון דולר בשנת 2017. היקף הסחר צמח ל-64.5 מיליון דולר בשנת 2018. אין מנגנוני שיתוף פעולה כלכלי דו-צדדי בין שתי המדינות. טורקיה מיוצגת במלדיביים באמצעות שגרירותה בניו דלהי, הודו. המלדיביים מיוצגת בטורקיה באמצעות נציגותה במשרד האו"ם בז'נבה, שווייץ. "Maldives-Turkey Bilateral Relations – The Permanent Mission of the Republic of Maldives to the United Nations and other International Organisations at Geneva". The Permanent Mission of the Republic of Maldives to UNOG. נבדק ב-3 בינואר 2021. {{cite web}}: (עזרה) Mohamed, Shahudha (8 בדצמבר 2019). "Turkey to assist prison reform in Maldives". The Edition (באנגלית). נבדק ב-3 בינואר 2021. {{cite news}}: (עזרה) "Turkey-Maldives Economic and Trade Relations". Ministry of Foreign Affairs of Turkey. "Turkey – Maldives Political Relations". Turkish Ministry of Foreign Affairs. נבדק ב-3 בינואר 2021. {{cite web}}: (עזרה)
בונז (סטודיו אנימציה)

בונז (ביפנית: 株式会社 ボンズ) הוא אולפן אנימציה יפני, שנוסד בשנת 1998 על ידי מסהיקו מינאמי, הירושי אוסקה וטושיהירו קוואמוטו, שלושה עובדים לשעבר באולפני סאן רייז. מטה החברה ממוקם כיום ברובע סוגינאמי שבטוקיו. אלכימאי המתכת (סדרת האנימה שודרה במקור בשנים 2003–2004, 2009–2010) Wolf's Rain (אנ')‏ (סדרת האנימה שודרה במקור בשנים 2003) Eureka Seven (אנ')‏ (סדרת האנימה שודרה במקור בשנים 2005–2006, 2012) Ouran High School Host Club (סדרת האנימה שודרה במקור בשנים 2006) Soul Eater (סדרת האנימה שודרה במקור בשנים 2008–2009) אקדמיית הגיבורים שלי (סדרת האנימה שודרה במקור בשנים 2016–עדיין רץ) מדיה וקבצים בנושא בונז בוויקישיתוף אתר האינטרנט הרשמי של בונז (ביפנית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
TMS אינטרטיינמנט

המונח "TMS" מפנה לכאן. לערך העוסק בהרכב מוזיקלי, ראו TMS (הרכב מוזיקלי). TMS אינטרטיינמנט (ביפנית: 株式会社トムス・エンタテインメント) הוא אולפן אנימציה יפני. האולפן נוסד בשנת 1946. מטה החברה ממוקם כיום ברובע נאקאנו (אנ') שבטוקיו. TMS אינטרטיינמנט הוא אחד מאולפני האנימה הוותיקים והנודעים ביותר ביפן. הפקות אנימה בולטות לאורך השנים כוללות בין היתר את לופן השלישי, אנפנמן, סוניק X, והבלש קונאן. לאורך השנים האולפן היה גם מעורב בפיתוח של סדרות אנימציה מערביות כמו מכסחי השדים - האמיתיים, הרפתקאות פו הדוב, עלילות טייני טון, באטמן - הסדרה המצוירת, אנימניאקס, וספיידרמן: סדרת האנימציה. בשנת 2010 TMS אינטרטיינמנט הפכה לחברת בת בבעלות מלאה של סגה סמי אחזקות (אנ'), אשר נוסדה כתוצאה ממיזוג התאגידים סגה ו-Sammy Corporation (אנ') בשנת 2004. מדיה וקבצים בנושא TMS אינטרטיינמנט בוויקישיתוף אתר האינטרנט הרשמי של TMS אינטרטיינמנט (ביפנית) TMS אינטרטיינמנט, ברשת החברתית אקס (טוויטר) TMS אינטרטיינמנט, ברשת החברתית אינסטגרם TMS אינטרטיינמנט, סרטונים בערוץ היוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
OLM

OLM (ביפנית: 株式会社オー・エル・エム) הוא אולפן אנימציה וקולנוע יפני שהוקם ב-3 באוקטובר 1990. החברה ידועה במיוחד בזכות ההפקה של סדרות וסרטי אנימה, בעיקר בזיכיון פוקימון. ההפקות של האולפן אינאזומה 11, ו-Oh My Goddess! זכו גם להצלחה בין-לאומית ניכרת לאורך השנים. מטה החברה ממוקם כיום ברובע סטגאיה (אנ') שבטוקיו. החברה נוסדה בשנת 1990 בשם "Oriental Light and Magic, Inc" על ידי טושיאקי אוקונו, שוקיצ'י קאנדה, שוג'י אוטה, קוניהיקו יויאמה, נאוהיטו טקהאשי, יוריקו צ'יבה, נובויוקי וואסאקי, טסוקאסה קויטאבאשי, וטאקאיה מיזוטאני. בשנת 1997 החברה החלה להפיק את סדרת האנימה פוקימון. בעקבות ההצלחה העצומה לה זכתה, הסדרה הפכה את החברה לאחד מהאולפנים המובילים בתעשיית האנימה. כמו כן בעקבות ההצלחה של הסדרה החברה הפיקה לאורך השנים גם סרטים שונים בזיכיון של פוקימון. לאורך השנים החברה התפצלה למספר חטיבות שונות, אשר כל אחת מהן מתמחה בהיבטים שונים בתהליך הפיתוח: OLM TEAM INOUE – מתמחה בהפקת אנימציה באיכות גבוה לסרטי קולנוע. מתמקדת לרוב בעיבודים לקולנוע של סדרות אנימה פופולריות. OLM TEAM YOSHIOKA – מתמחה בהפקת אנימציות לטלוויזיה. OLM TEAM KUMEMURA – מתמחה בהפקת אנימציות לפרקי ספיישל, סדרות ספין-אוף ופרויקטים ייחודיים. OLM TEAM HIKITA – מתמחה בגרפיקה ממוחשבת תלת־ממדית ואפקטים חזותיים. OLM TEAM MASUDA – מתמחה בהפקת אנימציות או אפקטים מורכבים. OLM TEAM MIKE – ממוקדת בהפקת סוגים מגוונים של סגנונות אנימציה. טושיאקי אוקונו היה המנהל הראשי של החברה מהקמתה ועד שנת 2024, בה החליט לפרוש מתפקידו. הידאקי קאמה, אשר היה לפני כן סגן הנשיא של החברה, הפך למנהל הראשי של החברה. אתר האינטרנט הרשמי של OLM (באנגלית וביפנית) "Outlines." OLM, Inc. Retrieved on November 28, 2009. Mateo, Alex. "Imagica Group, OLM Change Representative Directors". Anime News Network. נבדק ב-31 במרץ 2024. {{cite web}}: (עזרה) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יקיר העיר חולון

יקיר העיר חולון הוא תואר יקיר העיר המוענק בטקס חגיגי לתושבי חולון ותיקים, אשר בלטו בעשייה הציבורית ובתרומה לקהילה. הענקת התואר מביאה לידי ביטוי את הערכת העיר, תושביה והעומדים בראשה לאותם אנשים אשר תרמו מזמנם, ממרצם השקיעו מאמץ והשפיעו בעשייתם על התפתחות העיר וחיי הקהילה בה. תושבי חולון שמלאו להם 65 שנים. תושבים המתגוררים בעיר 20 שנה לפחות. תושבים אשר תרמו לעיר ולמדינה בתחומים שונים כגון: תעשייה, אדריכלות, חינוך, תרבות, אמנות, מדע, רפואה, ספורט וכדומה. תושבים אשר הביאו כבוד לעיר בזכות פועלם. יקירי העיר באתר עירית חולון יקירי העיר חולון 2012 יקירי העיר 2018, באתר גל גפן
וופר

וופר (באנגלית: Whopper) הוא כריך המבורגר, שנמכר על ידי רשת המזון המהיר הבינלאומית ברגר קינג והזכיינית האוסטרלית שלה "Hungry Jack's" (אנ'). זהו אחד ממוצרי הדגל של החברה. הוופר הומצא במקור על ידי מייסדי רשת בורגר קינג, היזמים האמריקנים ג'יימס מקלמור (אנ') ודייוויד אדגרטון (אנ') בשנת 1957, והחל להימכר לראשונה בארצות הברית עוד באותה השנה בעבור 37 סנט. כיום המחיר של הוופר בארצות הברית נע בין 99 סנט (במהלך תקופה של מבצעים) ל-2.49 דולר ומעלה (בהתאם למיקום הסניף). לאורך השנים עבר הוופר מספר שינויים קלים, ובהם שינוי גודל המנה וסוג הלחמנייה. המרכיבים של הוופר כוללים פרוסת בשר בקר טחון במשקל 113.4 גרם צלוי על הגריל, לחמנייה קלויה עם זרעי שומשום, שתי פרוסות עגבנייה, ארבע פרוסות מלפפון חמוץ, שלוש פרוסות בצל, חסה, מיונז, וקטשופ. במסעדות מסוימות של הרשת מחוץ לישראל ניתן גם לבקש תוספת גבינה או בייקון על ההמבורגר. נתח הבשר הטחון נצלה על להבה פתוחה. על פי התקנות של החברה הבשר נצלה תמיד באופן מיידי לאחר שההזמנה מבוצעת. בורגר קינג מדיה וקבצים בנושא וופר בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אברהם מיוחס

רבי אברהם מיוחס (ת"ס – כ"ט בכסלו ה'תקכ"ח) היה דיין, מקובל ומחבר ספרות תורנית שפעל בירושלים. מחבר הספר שדה הארץ. נולד בירושלים לרב שמואל ממשפחת מיוחס אשר הגיעה לארץ בתקופת עליית מגורשי ספרד ולרחל. נכד לרבי ישראל יעקב חגיז ונין לרבי משה גלנטי. נתייתם בגיל שנתיים, וסבו, רבי משה מיוחס, פקיד הקהילה בירושלים, גידל אותו. למד בישיבת בית יעקב פירירה. ואצל רבי ישראל מאיר מזרחי (מחבר הספר "פרי הארץ") ואצל רבי יצחק הכהן רפפורט שחיבב אותו. בבחרותו נשא את ג'מילה, בתו היחידה של רבי טוביה כהן, מחבר הספר "מעשה טוביה". היה רבו המובהק של הרב יום טוב אלנקווה. חיבר ספרים בהלכה בתלמוד ובקבלה. שימש כדיין בבית דינו של אחיו, הראשון לציון רבי רפאל מיוחס. בהיותו בגיל 40 התעוור. נפטר בכ"ט בכסלו ה'תקכ"ח ונקבר בהר הזיתים. שדה הארץ - דרושים על התורה, וחידושים על התלמוד, על הרמב"ם ועל הטור. דגלי אהבה, חלק א, חלק ב, חלק ג, פירוש לספר עץ חיים, באתר אוצר החכמה אברהם מיוחס, באתר "החכם היומי" אברהם בן שמואל מיוחס, דף שער בספרייה הלאומית
גלן מוס

גלן רוברט מוס (באנגלית: Glen Robert Moss; נולד ב-19 בינואר 1983) הוא כדורגלן עבר ניו זילנדי, ששיחק בעמדת השוער. מוס התחיל את הקריירה שלו בקבוצת גולד קואסט יונייטד, ממנה עבר לסידני אולימפיק. בהמשך שיחק גם בסטנמור הווקס ובוניריג ויית' איגלס. בקיץ 2005, מוס חתם בניו זילנד קנייגס, לקראת העונה הראשונה של ליגת העל האוסטרלית, מוס פתח 7 פעמים במדי הקבוצה ונכנס פעמיים כמחליף. בקיץ 2006, מוס חתם בדינמו בוקרשט מליגת העל הרומנית. ב-13 ביולי, מוס ערך את הופעת הבכורה שלו בקבוצה בניצחון 0-4 נגד היברניאנס מליגת העל המלטזית במסגרת מוקדמות גביע אופ"א. וכעבור שבועיים, ערך את הופעת הבכורה שלו בליגה בניצחון 1-2 נגד נציונלה בוקרשט. זו הייתה גם הופעתו היחידה בליגה במועדון, ובסיום העונה עזב את דינמו. באוגוסט 2007 מוס חזר לניו זילנד וחתם על לשנתיים בוולינגטון פיניקס, מליגת העל האוסטרלית. ב-26 באוגוסט, מוס ערך את הופעת הבכורה שלו בקבוצה בתיקו 2-2 נגד מלבורן ויקטורי. בעונת 2008/2009 היה השוער הראשון של וולינגטון ואחרי המחזור ה-5 איבד את מקומו בהרכב, אך חזר להרכב במחזור ה-14. בקיץ 2009, מוס חתם במלבורן ויקטורי, במדיה רשם 14 הופעות בהרכב ולאחר מכן איבד את מקומו בהרכב. ב-9 ביולי 2010, מוס חתם לשנתיים בגולד קואסט יונייטד. בגולד קואסט, מוס חזר להפגין יכולת גבוהה שבאה ליידי ביטוי בכך שרק שוער אחד ספג פחות ממנו לאורך העונה. ב-28 במרץ 2012, מוס חזר לוולינגטון פיניקס וחתם לשלוש שנים במועדון. החוזה נכנס לתוקף עם סיום העונה. ב-17 בפברואר 2013, מוס ערך את הופעת החזרה שלו בקבוצה בהפסד 2-0 לבריזביין רואר. ב-9 בפברואר 2017, ערך את הופעתו ה-200 בליגה והפך לכדורגלן ה-18 שעושה זאת. ב-15 במאי 2017, מוס חתם בניוקאסל ג'טס. ב-23 בנובמבר, מוס ערך את הופעת הבכורה שלו בקבוצה במשחק הליגה נגד מלבורן ויקטורי. מוס המשיך לעמוד בשערה של ניוקאסל למשך חודשיים, אז החלים ג'יימי דאנקן מפציעה ומוס חזר לספסל. בעונת 2018/2019, מוס הפך לשוער הראשון לאחר עזיבתו של דאנקן. ב-10 בינואר 2020, מוס נפצע במהלך המשחק נגד סידני והוחלף. ב-23 במרץ, ערך את הופעתו ה-250 בקבוצה שהייתה גם המשחק האחרון שלו בקריירה. מוס גדל באוסטרליה, אך פרץ לתודעה בניו זילנד בזכות מידע עקב מוצאו שהעניק לכתב שסיקר את אולימפיאדת סידני. כעבור שנתיים, הצטרף לנבחרת הנוער של ניו זילנד וכעבור שנתיים הצטרף לנבחרת עד גיל 23. באוקטובר 2003, מוס זומן לראשונה לסגל הנבחרת הבוגרת לקראת משחק ידידות נגד איראן, אך לא רשם דקות משחק במשחק זה. ב-19 בפברואר 2006, מוס ערך את הופעת הבכורה שלו בנבחרת בניצחון 0-1 נגד מלזיה. מוס השתתף עם הנבחרת בגביע אוקיאניה לאומות 2004, גביע אוקיאניה לאומות 2008, גביע הקונפדרציות 2009, מונדיאל 2010, גביע אוקיאניה לאומות 2012 וגביע הקונפדרציות 2017. מוס רשם 29 הופעות במדי הנבחרת. גלן מוס, באתר Transfermarkt גלן מוס, באתר Soccerway גלן מוס, באתר WorldFootball.net גלן מוס, באתר National Football Teams גלן מוס, באתר FootballDatabase.eu
SpaceX Crew-2

SpaceX Crew-2 (ידועה גם בשם USCV-2) היא המשימה המבצעית השנייה של החללית דרגון C206 אנדוור מתוצרת SpaceX כחלק מהתוכנית המאוישת המסחרית של נאס"א, והטיסה השלישית בסך הכל של חללית מדגם דרגון 2. המשימה שוגרה ב-23 באפריל 2021 על גבי משגר הפאלקון 9 מכן שיגור 39A שבמרכז החלל קנדי. בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארת'ור, יחד עם היפני אקיהקו הושידה בשירות הסוכנות היפנית לחקר החלל ותומא פסקה הצרפתי בשירות סוכנות החלל האירופית. צוות SpaceX Crew-2 הצטרף למשלחת מס' 65 לתחנת החלל הבין-לאומית. בשיגור משימה זו נעשה שימוש חוזר בחומרה; חללית הדרגון (מספר סידורי C206) נשאה לפני כן את צוות משימת SpaceX Demo-2. כמו כן זוהי המשימה המאוישת הראשונה ששוגרה בעזרת שלב ממשגר משומש; השלב הראשון ממשגר הפאלקון 9 (מספר סידורי B1061.2) אשר שיגר את משימה זו, שיגר בעברו את משימת SpaceX Crew-1. ב-9 בנובמבר 2021, בתום 199 ימי משימה, חללית חזרה לכדור הארץ בצניחה למימי האוקיינוס האטלנטי אל מול חופי פלורידה. צוות המשימה הורכב כולו מאסטרונאוטים ותיקים אשר טסו בעברם לחלל, אם כי עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל. בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2. שיין קימברו טס לפני כן לחלל פעמיים במשימות STS-126 וסויוז MS-02. אקיהקו הושידה אשר טס גם הוא לפני כן במשימות STS-124 וסויוז TMA-05M, שימש כמפקד תחנת החלל הבינלאומית בעת שהותם. עבור תומא פסקה הצרפתי הייתה זו טיסתו השנייה אל תחנת החלל הבינלאומית. מטיאס מאורר גרמניה סטושי פוריקבה יפן ב-23 באפריל 2021, חללית הדרגון C206 אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1061.2) נחת בחזרה על פלטפורמה צפה באוקיינוס האטלנטי. 23 שעות לאחר השיגור, עגנה חללית אל מודול הרמוני שבתחנת החלל הבינלאומית. במהלך משימתם בת ששת החודשים היו חברי משלחת מס' 65 לתחנת החלל הבין-לאומית בפיקוד שאנון ווקר ולאחר סיום פעילותה היו חלק של משלחת מס' 66 בפיקוד תומא פסקה. ב-21 באפריל בוצע שינוי מיקום עגינה של החללית. לאחר השלמת תנתוכנית החלו הכנות לניתוק החללית מתחנת החלל. ב-9 בנובמבר 2021, בתום 199 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות. מדיה וקבצים בנושא SpaceX Crew-2 בוויקישיתוף התוכנית המאוישת המסחרית, באתר הרשמי של נאס"א המשימה באתר נאס"א תיאור המשימה נבו טרבלסי, "חברת החלל של אלון מאסק שיגרה לחלל ארבעה אסטרונאוטים", 23 באפריל 2021, גלובס נדיה דרייק,‏ "SpaceX launches first astronauts on a reused rocket", ‏ 23 באפריל 2021, נשיונל ג'יאוגרפיק